Sklep Skupnega odbora EGP

št. 12/97

z dne 14. marca 1997

o spremembah Priloge XIV (Konkurenca) k Sporazumu EGP

SKUPNI ODBOR EGP JE -

ob upoštevanju Sporazuma o Evropskem gospodarskem prostoru, kakor ga spreminja Protokol o prilagoditvi Sporazuma o Evropskem gospodarskem prostoru, v nadaljnjem besedilu "Sporazum", in zlasti člena 98 Sporazuma,

ker je bila Priloga XIV k Sporazumu spremenjena s Sklepom št. 65/96 Skupnega odbora EGP z dne 27. novembra 1996 [1];

ker je Uredbo Komisije (EGS) št. 2349/84 in Uredbo Komisije (EGS) št. 556/89 treba vključiti v Prilogo XIV Sporazuma;

ker se z Uredbo Komisije (ES) št. 240/96 z dne 31. januarja 1996 o uporabi člena 85(3) Pogodbe za določene skupine sporazumov o prenosu tehnologije [2] nadomestita uredbi (EGS) št. 2349/84 in 556/89 z enotno uredbo;

ker naj se uredba Komisije (ES) št. 240/96 s tem vključi v sporazum, ustrezna poglavja in točke v prilogi XIV pa na ta način spremenijo -

SKLENIL:

Člen 1

Priloga XIV k Sporazumu se spremeni na naslednji način:

1. V Poglavju C se naslov "Sporazum o licenci patenta" nadomesti z naslovom "Sporazumi o prenosu tehnologije."

2. Besedilo točke 5 se nadomesti z naslednjim besedilom:

"396 R 0240: Uredba Komisije (ES) št. 240/96 z dne 31. januarja 1996 o uporabi člena 85(3) Pogodbe za določene skupine sporazumov o prenosu tehnologije (UL L 31, 9.2.1996, str. 2).

Za namene tega sporazuma veljajo določbe Uredbe z naslednjimi prilagoditvami:

(a) V členu 1(4) se izraz "države članice" glasi "države članice ES ali države Efte";

(b) V členu 4(1) se fraza "če se zadevni sporazumi priglasijo Komisiji v skladu z določbami členov 1, 2 in 3 Uredbe (ES) št. 3385/94 in Komisija v roku štirih mesecev ne ugovarja tovrstni izjemi" glasi "če se zadevni sporazumi priglasijo Komisiji ES ali nadzornemu organu Efte v skladu z določbami členov 1, 2 in 3 Uredbe (ES) št. 3385/94 in ustreznimi določbami, predvidenimi v Protokolu 21 k Sporazumu EGP in Poglavju III Protokola 4 k Sporazumu o ustanovitvi nadzornega organa in Sodišča Evropskih skupnosti, in pristojni nadzorni organ v roku štirih mesecev ne ugovarja tovrstni izjemi.".

(c) V členu 4(3) se fraza "v skladu s členom 4 Uredbe (ES) št. 3385/94" glasi "v skladu s členom 4 Uredbe (ES) št. 3385/94 in ustreznimi določbami, predvidenimi v Protokolu 21 k Sporazumu EGP in Poglavju III Protokola 4 k Sporazumu o ustanovitvi nadzornega organa in Sodišča Evropskih skupnosti.";

(d) V členu 4(5) se drugi stavek nadomesti z naslednjim:

"Nasprotuje izjemi, če za to prejme zahtevo države, ki spada v njeno pristojnost, v dveh mesecih od poslanega uradnega obvestila iz odstavka 1 ali obvestila iz odstavka 4 tem državam."

(e) V členu 4(6) se drugi stavek nadomesti z naslednjim:

"Vendar pa se, kadar se je nasprotovanje pojavilo na zahtevo države, ki spada v njeno pristojnost, in se pri zahtevi vztraja, to lahko umakne le po posvetovanju njenega Svetovalnega odbora za omejevalna ravnanja in prevladujoči položaj."

(f) Na konec člena 4 (9) se doda naslednje:

", ali ustrezne določbe v Protokolu 21 k sporazumu EGP in Poglavju II Protokola 4 k Sporazumu o ustanovitvi nadzornega organa in Sodišča Evropskih skupnosti."

(g) V členu 7, uvodni odstavek, se besedilo "na podlagi člena 7 Uredbe št. 19/65/EGS" glasi "bodisi na lastno pobudo bodisi na zahtevo drugega nadzornega organa ali države, ki spada v njegovo pristojnost, ali fizičnih ali pravnih oseb z upravičenim interesom";

(h) Na koncu člena 7 se doda naslednji odstavek:

"Pristojni organ lahko v takih primerih izda sklep skladno s členoma 6 in 8 Uredbe (EGS) št. 17/62, ali ustreznimi določbami v Protokolu 12 k Sporazumu EGP in Poglavju II Protokola 4 k Sporazumu o ustanovitvi nadzornega organa in Sodišča Evropskih skupnosti, ne da bi bilo potrebno predhodno obvestilo."

(i) V členu 10(13) se izraz "države članice" glasi "država članica ES ali država Efte.""

3. V Poglavju F se naslov "Sporazumi o licenci tehničnega znanja in izkušenj" in besedilo točke 9 (Uredba Sveta (EGS) št. 556/89) izbrišeta.

Člen 2

Besedili Uredbe Komisije (ES) št. 240/96 v islandskem in norveškem jeziku, priloženi ustreznim jezikovnim različicam tega sklepa, sta verodostojni.

Člen 3

Ta sklep začne veljati 1. aprila 1997 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma. Uporablja se od 1. aprila 1996. Posamične države Efte lahko določijo prehodne ukrepe za obdobje od 1. julija 1995 do datuma sprejetja v obsegu, potrebnem iz ustavnih razlogov.

Člen 4

Ta sklep se objavi v sklopu EGP in v Dopolnilu EGP Uradnega lista Evropskih skupnosti.

V Bruslju, 14. marca 1997

Za Skupni odbor EGP

Predsednik

C. Day

[1] UL L 71, 13.3.1997, str. 38.

[2] UL L 31, 9.2.1996, str. 2.

--------------------------------------------------